Pretoria streekfees : fees 150
Die meeste Doppers in Pretoria bymekaar in 150 jaar! Dit is wat gebeur het die naweek van 27 Februarie tot 1 Maart toe Pretoria se Gereformeerdes, wat 20% van die GKSA se lidmatetal verteenwoordig, saamgetrek het om klein voor God die 150-jarige bestaan van ons kerke te vier.
Hermanus - &apos;n voortreflike feestyd! : fees 150
Ons Dankdiens (Feesdiens) wat op Woensdag 11 Februarie 2009 gehou is, was vir ons voorwaar &apos;n besondere geleentheid. Ons plaaslike Feeskomitee het in Mei 2008 &apos;n voorlopige program opgestel wat algaande lyf gekry het namate ons meer inligting van die Feesdeputate ontvang het.
Wesrand "Die Here het groot dinge aan ons gedoen ..." : fees 150
Klassis Wesrand het op 7 en 8 Februarie 2009 feesgevier by die Paardekraal Monument (Krugersdorp). &apos;n Aantal kampeerders het van Vrydag af op die feesterrein uitgekamp. Teen Saterdagoggend het die getalle sterk toegeneem. Oud en jonk het aan die Doppersport deelgeneem. Sakresies, eiergooi, driebeenresies en baie meer het vir groot pret en gelag gesorg. Daarna was dit ernstige sake toe die gemeentes teen mekaar tougetrek het, maar daar kan nie gesê word dat daar uiteindelik &apos;n wenner was nie!
Eet saam, Isabel Vogel : boekresensie
&apos;n Keurig saamgestelde resepteboek. Puik resepte, pragtige kleurfoto&apos;s, treffende Skrifaanhalings is in kort opgesom hierdie feesuitgawe se kenmerke.
Prof. Jaap Helberg onthou Eeufeesreëlings : fees 150
Professor Jaap Helberg is die enigste oorlewende lid van die 1959 Eeufees-Deputate.
In daardie tyd was prof. Helberg 30 jaar oud en predikant van die Geref. Kerk Rustenburg-Noord (hy het in dié tyd &apos;n beroep na die Geref. Kerk Krugersdorpaanvaar). Die Eeufeesdeputate was ds. DNG Kotze (voorsitter), dr. PJ Coetzee (skriba), prof. JP Jooste, ds. PJ Venter (predikant van Rustenburg), ds. AA Venter, dr. GCP van der Vyfer en ds. JL Helberg.
Die Administratiewe Buro : fees 150
Source: Die Kerkblad 112, pp 46 –47 (2009)
Kort na die eerste sinodes in 1862 en 1863 is begin om fondse bymekaar te maak. Die eerste fonds was vir die opleiding van predikante, en daarna vir die versorging van emeriti. Die fondse is bekom deur skenkings, en later is &apos;n &apos;raming" ingestel.
Warmbad vier ook fees : fees 150
Die Gereformeerde Kerk Warmbad het, met die Bosveld se feesvieringe op Nylstroom ingedagte, ook vir sy lidmate wat nie daar betrokke geraak het nie, &apos;n feestelikheid aangebied. Ons het twee besondere hoogtepunte belewe. Op Woensdagaand 11 Februarie 2009 het ons om 18 : 00 &apos;n dankdiens gehou wat buitengewoon goed deur ons lidmate bygewoon is. Met &apos;n besielde ds. Bernard Hattingh aan die woord, is ons opnuut onder die indruk gebring van die genadige betrokkenheid van die Koning by sy kerk.
Kommentaar op die brief van Paulus aan die Romeine, Stefanus Postma : boekresensie
Prof. Fanus Postma het weëns swak gesondheid vroeg afgetree. Sy siekte het sy mobiliteit aangetas. In sy klein vertrek in die toringblok van Huis Eikelaan, Potchefstroom het hy soos &apos;n kluisenaar gelewe. Hy het egter nie gaan sit en treur nie, maar gebruik gemaak van &apos;n besondere gawe wat hy ontvang het : sy kennis van Latyn. Behalwe Calvyn se tweede brief aan die Korintiërs, het hy alle briewe uit Latyn in Afrikaans vertaal. Die Instituut vir Klassieke en Reformatoriese Studies in Bloemfontein het saam met die Calvyn Jubileum Boekefonds in Potchefstroom die publikasie van Postma se vertaling van Calvyn se kommentaar op Romeine moontlik gemaak. Die amptelike bekendstelling van hierdie boek het in Potchefstoom plaasgevind. Die boek is besonder mooi gedruk. Saam met die Afrikaanse vertaling is die Latynse teks bo elke perikoop opgeneem.
Geskiedenis in Fotobeeld, Gustav Opperman : DVD resensie
&apos;n Monumentale werk deur ds. Gustav Opperman. Meer as 3 000 foto&apos;s en dokumente word saamgevat in een uitgawe van dié DVD. Ds. Opperman het duisende kilometers gery om die dokumentasie te versamel wat keurig versorg is in verskillende afdelings om dit vir die verbruiker maklik te maak.
Dagboek van Dirk Postma, Vergeer, W. en J. Du Plooy : boekresensie
Dirk Postma word in 1858 deur die Christelik Afgeskeie Kerk in Nederland na die Transvaal gestuur as hulp vir die "stamgenote" wat &apos;n groot tekort gehad het aan predikante. Uiteindelik neem hy leiding met die stigting van die Gereformeerde Kerk wat in Februarie 1859 van die Hervormde Kerk afskei, en word ook die eerste predikant daarvan.
Oranjerivier tot Stormsrivier, Pieter Bingle : boekresensie
Die Gereformeerde Kerke in die Wes- en Suid-Kaap herdenk aanstaande Woensdag die stigting 150 jaar gelede van die Gereformeerde Kerke in Suider-Afrika onder leiding van ds. Dirk Postma - op 11 Februarie 1859 onder &apos;n seringboom op Rustenburg. Dr. Pieter Bingle, afgetrede predikant van die Gereformeerde gemeente Kaapstad, waaraan hy 33 jaar verbonde was, vertel meer hieroor en oor die publikasie Oranjerivier tot Stormsrivier, wat ter herdenking van dié historiese geleentheid uitgegee word.
Korrels uit die uurglas van die kerkgeskiedenis - April 2009 : van oraloor
JD (Japie) du Toit, meer bekend as Totius, het sy teologiese studie te Burgersdorp suksesvol voltooi. Op 16 Junie 1899 word Japie du Toit &apos;n proponent in die Gereformeerde gemeentes. Maar toe breek die oorlog uit.
Hersiening van Totiusteks van Psalms en Skrifberymings afgehandel : van oraloor
Author S.D. De Kock
Die hersiening van die 1936 / 39-teks (Totiusteks) van die Psalms en Skrifberymings is sedert 2006 deur die 2006-deputate onder leiding van ds. Tiaan Kruger beoordeel, en tydens die Sinode van 2009 is besluit dat nog verdere verbeteringe en regstellings op hulle werk deur die CJBF-deputate gedoen moet word.
Voortsetting van Algemene Sinode 2009 / Continuing of General Synod 2009 : van oraloor
Sinode 2009 het besluit om belangrike sake op sy Agenda in Januarie 2009 nie in die laaste dag of twee deur te forseer nie, daarom het die Sinode in &apos;n reses gegaan.
Gereformeerde en Lutherse tradisies reik hande na mekaar in die Elfde Konvent : van oraloor
Vanjaar se byeenkoms van die Konvent van Reformatoriese Kerkgemeenskappe in Suider-Afrika het ter herdenking van Calvyn se geboortedag 500 jaar gelede, die hand na die Lutherse Kerk gereik. Hierdie gedenkwaardige byeenkoms, waarin verteenwoordigers van kerkgemeenskappe van die gereformeerde tradisie met dié van die Lutherse Kerk indringende gesprekke oor kerkeenheid gevoer het, het ewe merkwaardig in &apos;n Rooms-Katolieke konferensiesentrum plaasgevind! Dr. Kobus Gerber, wat as voorsitter opgetree het en verantwoordelik was vir die reëlings, het luimig na &apos;n foto van pous Benedictus XVI teen die muur gewys - onder wie se wakende blik die samesprekings oor kerkeenheid tussen fereformeerdes en Lutherane plaasgevind het! &apos;n Publikasie ter herdenking van Calvyn se 500ste geboortedag is reeds in die beplanningsfase. Die publikasie het &apos;n wetenskaplike aanslag en handel oor Calvyn en kerkeenheid. Calvynnavorsers vanoor die hele land word daarin betrek.
Arso en Aros sê dankie : van oraloor
&apos;n Mens skrik so &apos;n bietjie as &apos;n eerwaarde sinode en spesifiek sy voorsitter waarderende woorde uitspreek oor die organisasies waarby jy betrokke is - en dit selfs verskeie kere doen. En as die sinode daarby besluite neem om die voortgang van die werk moontlik te maak, raak &apos;n mens nog skrikkeriger. Want nou is jy onder druk om te presteer!
Uit die laaie van my lessenaar
My lessenaar is saam met my deur vier gemeentes en nou al vyf jaar as emeritus. Elke laai het mettertyd die pakplek geword van allerlei en nog wat. Meeste van die inhoud is telkens vernietig, maar daar is tog &apos;n hardnekkige groepie items wat telkens van die een skoonmaak agtergebly. Onlangs pak die lus my om die laaie reg te pak, en ek kom agter dit het deur die jare heen laaie van herinnering geword.